Teroristický útok na letisku Domodedovo

Teroristický útok na letisku Domodedovo v roku 2011 bol podľa mediálnych správ samovražedný teroristický útok s použitím silných výbušnín. Došlo k nemu 24. januára krátko po 16:30 hod miestneho času (14:30 hod SEČ) na druhom najvyťaženejšom moskovskom letisku Domodedovo nachádzajúcom sa neďaleko rovnomenného mesta v Moskovskej oblasti. Podľa prvých verzií vyšetrovateľov atentát spáchali s najväčšou pravdepodobnosťou islamskí teroristi z Dagestanu a Čečenska, nie sú však vylúčené ani ďalšie verzie. Motívom útoku mohol byť severokaukazský konflikt. Spočiatku boli prichádzajúce lety odklonené na letiská Letisko Moskva-Vnukovo a Letisko Moskva-Šeremetievo. Podľa údajov tlačovej agentúry Interfax sa prevádzka na letisku Domodedovo po 20 minútach od výbuchu opäť obnovila.

 Sila a dôsledky výbuchu 
Výbuch si vyžiadal 36 obetí a najmenej 180 zranených a jeho sila je porovnateľná so silou výbuchu  trinitrotoluénu. Vo výbušninách sa nachádzali rôzne drobné kovové predmety, medzi iným aj klince a skrutky, s cieľom zabiť a zraniť čo najviac ľudí. Ranení boli prevezení do 12 nemocníc v Moskve, Domodedove, Vidne a Podoľsku.

 Obete 
Z 36 mŕtvych obetí výbuchu je 30 mužov a 6 žien. Najstarším, ktorý neprežil, je muž, občan Ruskej federácie (nar. 1924), najmladšou takisto Ruska (nar. 1991).  Medzi ôsmimi zahraničnými mŕtvymi obeťami sú 2 ženy z Rakúska (nar. 1961) a Ukrajiny (nar. 1981).Predbežný zoznam mŕtvych  Jednou z britských obetí bol 39 ročný Gordon Cousland, analytik a člen predsedníctva britskej firmy CACI. Pri obeti nemeckej národnosti sa jednalo o 34 ročného, z Kolína nad Rýnom, technika firmy Vaillant Group. Rakúskymi obetami sa stali 49 ročná žena z Viedne a 42 ročný zamestnanec firmy Bene AG z mesta Linz, ktorý bol z dôvodov dvojitého štátneho občianstva na zozname obetí dočasne vedený ako Bulhar.

 Občania SR 
Na letisku sa v dobe výbuchu nachádzalo viacero Slovákov. Medzi zranenými boli dvaja z nich. Krátko po výbuchu bola do nemocnice prevezená herečka SND  Zuzana Fialová, ktorej zranenia boli v porovnaní s prvými mediálnymi informáciami vážnejšie. Deň po výbuchu herec Ľuboš Kostelný, ktorý bol v čase atentátu na letisku spolu so Zuzanou Fialovou a svojou sestrou, vyhľadal lekárske ošetrenie. V nemocnici sa podrobil chirurgickému zákroku, pri ktorom mu odstránili z nohy šrapnel.Herec Kostelný je v nemocnici  Kolektív pracovníkov trenčianskej firmy vo chvíli výbuchu už vyšiel z letištnej haly.

 Hanna Jablonská 
Medzi obeťami útoku, ktoré neprežili, je v ruskom jazyku píšuca ukrajinská dramaturgička, prozaička, poetka a novinárka Hanna Jablonská (ukr. Ганна Яблонська, rus. Анна Яблонская, vlastným menom Hanna Hryhorivna Mašutinová, nar. 20. júla 1981 v Odese). Do Moskvy priletela asi pol hodinu pred výbuchom a účelom jej cesty bolo prevzatie umeleckej ceny za rok 2010 udelenej ruským časopisom "Искусство кино" (čítaj Iskusstvo kino; slov. Filmové umenie). Hanna Jablonská po sebe zanechala manžela a trojročnú dcéru.V Domodedove zahynula dramaturgička Hanna Jablonská 

 Predbežný počet obetí podľa krajín 
KrajinaMŕtvi(z toho žien)Hospitalizovaní  Rusko 29 (4) 66  Spojené kráľovstvo 1 1  Tadžikistan 2 16  Uzbekistan 1 1  Moldavsko 1  Nemecko 1 1  Rakúsko 2  (1)  Slovensko 2  Srbsko 1  Ukrajina 1  (1)  Taliansko 1  Francúzsko 1  Nigéria 2  Slovinsko  1  Palestína  2 Zatiaľ neurčené  20 Spolu 37 (6) 116

 Referencie 

 Iné projekty 

 Zdroje 

 V tomto článku sú použité fakty zverejnenené v článku Яблонская Анна na ruskej Wikipédii.

Kategória:Teroristické útoky
Kategória:2011 v Rusku
Kategória:Útoky na letiská